Intervenció en el Cercle d’Economia – Arxiu de Miquel Iceta\nINTERVENCIÓ DE MIQUEL ICETA EN EL CERCLE D’ECONOMIA (14.10.14)\nEn primer lloc vull agrair al president del Cercle, Antón Costas, l’amable invitació a adreçar-me a tots vostès en el marc de les converses que porten com a títol “L’hora de la política”.\nL’hora de la bona política, m’atreviria a dir. Perquè política n’hi ha, però n’hi ha massa de la dolenta. Els ciutadans tenen dret a una gestió eficaç i honesta dels afers públics, i en massa casos no obtenen ni una cosa ni l’altra. No és d’estranyar, doncs, que la política es trobi en hores baixes.\nEl cas de Catalunya corre el risc d’esdevenir emblemàtic. Venim d’una legislatura que va acabar abans d’hora, a mig mandat, i l’actual sembla condemnada a repetir la història.\nL’any 2010 el president Mas s’havia fixat com a principals objectius el pacte fiscal i la reducció de l’atur a la meitat i, desgraciadament, no va assolir ni l’un ni l’altre. Va proposar a la societat catalana sortir del túnel del tripartit i la constitució del govern dels millors. I avui, per desgràcia de tots, no tenim un millor govern. Artur Mas va avançar les eleccions per obtenir una majoria extraordinària per emprendre la transició nacional cap a un Estat propi i convocar una consulta, i va perdre 12 escons. El president Mas s’ha vist avui obligat a explicar que la consulta legal a la que es va comprometre pel 9 de novembre no es farà. Ha trigat massa a fer-ho. Alguns ja vàrem advertir fa temps que les coses s’estaven fent malament, i quan les coses es fan malament, acaben malament.\nI avui el president Mas ens diu que no es podia fer la consulta tal com l’havia plantejada perquè no tenia totes les garanties, i ara proposa fer-la en pitjors condicions, és a dir, sense garanties. Ho trobo ben estrany. No és una consulta legal i acordada i, sobretot, no compta amb les mínimes garanties democràtiques. Ni tant sols serà convocada formalment, avui mateix el president Mas ha dit que no signaria un decret de convocatòria. No mereix el nom de consulta, és una ‘gigaenquesta presencial’. És una fugida endavant. Una frase atribuïda a l’escriptor i periodista Pompeu Gener resumeix força bé la situació actual: “Endavant, endavant, sense una idea i sense un plan”. I no és això el que volen i mereixen els catalans.\nEl mínim que es pot demanar a la política, i en particular a un govern, és que proporcioni un marc d’estabilitat i garanteixi la seguretat jurídica. Això mereix la ciutadania i això necessita la nostra economia. I el govern de CiU no ha proporcionat ni una cosa ni l’altra. A través del pacte d’Artur Mas amb Esquerra Republicana de Catalunya, la legislatura ha esdevingut un compte enrere que s’està esgotant de forma inexorable i angoixant sense haver assolit els seus objectius.\nJa fa massa temps que no sabem a on anem, millor dit, a on ens volen portar. Exemples. Es pretenia utilitzar una llei de consultes populars no referendàries per fer la pregunta pròpia d’un referèndum. I ara es vol realitzar una mal anomenada consulta sense garanties. El govern s’instal·la en el caos amb nyaps tant perjudicials com el plet sobre la concessió administrativa d’Aigües Ter-Llobregat. El govern es mostra incapaç de presentar els pressupostos en els terminis fixats, i els maquilla amb previsions d’ingressos inassolibles per tal de quadrar artificialment els comptes.\nEn l’àmbit de les finances públiques la situació ha esdevingut certament paradoxal: el govern d’Artur Mas proclama constantment que no té diners per finançar els serveis públics i, alhora, ha generat una enorme muntanya de deute públic. Una sola xifra per il·lustrar-ho: en quatre anys ha generat més deute públic que els governs d’esquerres en set anys.\nEls socialistes catalans venim dient des de fa molt de temps que el camí triat pel president Mas és equivocat, és un carreró sense sortida. Alhora, som plenament conscients que així no podem seguir, que cal trobar un nou marc de relacions entre Catalunya i la resta d’Espanya, i que no hi haurà solució estable si no pot ser referendada pels ciutadans a les urnes.\nPerò no hi ha un altre camí que la via del diàleg, la negociació i el pacte, que no és la tercera via, sinó la primera i, si m’apuren, l’única.\nHo interpretem així des d’una profunda convicció catalanista que ens porta a exigir respecte envers la nostra comunitat nacional i el màxim autogovern possible en el marc d’interdependències creixents i de sobiranies compartides del procés de construcció europea i del procés de globalització econòmica.\nEl nostre és un catalanisme que pretén la transformació d’Espanya en un sentit federal i d’aprofundiment democràtic, capaç de reconèixer plenament el seu caràcter plurinacional, pluricultural i plurilingüe. Un catalanisme que vol garantir que l’Estat que compartim amb la resta de pobles d’Espanya estigui també al servei de l’interès general de Catalunya. Un catalanisme que té la legítima ambició de governar Espanya juntament amb els progressistes de tot l’Estat. Un catalanisme que és hereu genuí del catalanisme històric, que no era ni fonamentalista ni separatista, era profundament liberal en el millor dels sentits de la paraula.\nLa nostra proposta concreta és una reforma constitucional federal que resolgui els problemes i disfuncions de l’Estat de les Autonomies generalment reconeguts i que, a més, reconegui Catalunya com a nació, asseguri l’autogovern garantint les competències de la Generalitat i de forma especial aquelles que tenen a veure amb l’educació, la cultura i la llengua, creï institucions de caràcter federal com un Senat territorial, i promogui un pacte fiscal que essent solidari preservi el principi d’ordinalitat. Les nostres quatre ‘erres’: reconeixement, regles, representació i recursos.\nAquesta reforma constitucional federal haurà de ser sotmesa a referèndum de tots els espanyols, i volem que els catalans la votin de forma majoritària. Així doncs haurà de convèncer els que no volen trencar i aquells que avui se senten empesos cap a la independència perquè no veuen ara per ara un camí alternatiu per millorar el nostre autogovern i l’adequat reconeixement a la nostra realitat nacional.\nHi ha qui diu que això podria assolir-se també a través d’una disposició addicional de la Constitució. Estem disposats a estudiar totes les possibilitats per resoldre bé el problema de l’encaix entre Catalunya i la resta d’Espanya. I estem disposats també a explorar les diverses fórmules que hi ha per tal que els catalans i les catalanes puguin ser consultats sobre el futur polític de Catalunya, bé sigui per la via de l’article 92 de la Constitució o la pròpia llei 4/2010 de consultes populars per via de referèndum aprovada en temps del president Montilla i vigent en l’actualitat, mentre espera la decisió del Tribunal Constitucional. Fórmules legals i acordades, amb les necessàries garanties democràtiques. Camins certs, que no formen part d’un engany, ni d’un autoengany, ni d’un miratge.\nPerò, vull subratllar-ho, tots aquest camins formen part de l’única via, la via del diàleg, la negociació i el pacte, i rebutgen de forma explícita qualsevol forma d’unilateralitat, il·legalitat o desobediència civil. Amb això, no vull dir que siguin camins senzills ni planers, i que no requereixin també d’una important dosi de fermesa i reivindicació.\nPerquè som ben conscients de l’enorme responsabilitat del govern Rajoy i del PP en tot aquest estat de coses. Des de l’origen del malestar (campanya contra l’Estatut, recurs d’inconstitucionalitat, sentència del Tribunal Constitucional, política recentralitzadora de l’actual govern d’Espanya i manca de respecte a aspectes rellevants de la nostra identitat) fins al bloqueig actual en el que només s’esgrimeix l’exigència de respecte a la legalitat, que compartim, però que no és suficient. Cal, per part del govern del Partit Popular, una proposta concreta per resoldre el problema de fons.\nMalauradament, em temo que els càlculs electorals s’han imposat tant a CiU com al PP i això està impedint el normal i exigible diàleg entre governs. Trobo senzillament escandalós que s’hagi oblidat de forma total i absoluta el document de 23 punts lliurat pel president Mas al president Rajoy el passat 30 de juliol. Només jo vaig fer referència a aquest document en el debat sobre l’orientació política general que va obrir el curs polític! Són 23 qüestions rellevants que els socialistes compartim i en les que estem disposats a treballar.\nTorno a exigir que aquest diàleg es produeixi. És l’única manera de sortir del carreró sense sortida en el que ens han ficat l’un i l’altre.\nPerquè avui el futur immediat de la política catalana és molt incert. Crec que és un error substituir una consulta legal per un simulacre de consulta mancat de les mínimes garanties democràtiques exigibles. Tampoc em sembla una bona solució anar a unes eleccions dites plebiscitàries. Una llista conjunta entre CiU i ERC, a quin govern ens portaria? Quina incoherència política! Quin engany! Diuen que ens portaria a una declaració unilateral d’independència. Però què vol dir això? Seria un perillós gest de cara a la galeria, fora de l’Estat de dret i que no trobaria cap mena de reconeixement internacional seriós. Un altre engany. Diuen que obtindríem una posició de força per negociar. En el millor dels casos tindríem una majoria amb peus de fang. I per fer què? No ho sap ningú. Un altre engany.\nModestament crec que caldria aprofitar els dos anys que queden de legislatura per treballar de valent en la recuperació econòmica i la resolució dels problemes de la gent. Amb quatre prioritats ben clares:\nRellançar l’economia i crear llocs de treball. D’això en parlaré una mica al final de la meva intervenció.\nProtegir l’Estat del benestar, els sistemes públics de salut, educació i protecció social.\nRegenerar la democràcia i combatre el frau fiscal.\nUna reforma constitucional federal que reconegui Catalunya com a nació, garanteixi el nostre autogovern i especialment les competències de la Generalitat en matèria de llengua, educació i cultura, i asseguri un pacte fiscal just i alhora solidari.\nAixò és el que caldria fer en els dos propers anys. Sense renunciar a la consulta, treballant per fer-la possible de forma legal i acordada, l’única manera de fer-la.\nPerò si finalment s’anticipen les eleccions, els socialistes defensaríem exactament aquests mateixos plantejaments. No tenim por a les urnes. Ni enganyarem a la gent per guanyar vots.\nI dedicaré la part final de la meva intervenció a fer unes breus reflexions sobre temes econòmics, conscient que fer-ho davant de tots vostès que en saben molt més és molt agosarat. I que sens dubte ho faria amb més fonament el portaveu del nostre grup parlamentari, Maurici Lucena.\nPerò no vull deixar de comentar alguns aspectes que considero rellevants.\n1) la recuperació econòmica a Espanya i Catalunya és encara molt incipient i feble\n2) les darreres notícies sobre els països més rellevants de l’Eurozona no permeten descartar una nova recaiguda, el propi FMI creu que hi ha un 40% de possibilitats d’una nova recessió\n3) tot i tenir poc marge de maniobra en l’àmbit de la política econòmica, a Espanya i Catalunya podem fer més i millors coses per rellançar l’activitat econòmica i crear ocupació.\nEn qualsevol cas, sóc conscient que la socialdemocràcia europea encara no ha perfilat una alternativa global i prou sòlida a l’actual estat de coses, però sí podem afirmar alguns elements amb prou rotunditat i coneixement de causa:\n1) no hi ha solucions nacionals a la crisi, tal i com ho demostra la recent reunió del G-20, el FMI i el Banc Mundial;\n2) la millor regulació dels mercats i, especialment, del sector financer és el camí més segur per evitar crisis econòmiques i financeres tan profundes i destructives com la que va començar l’any 2007;\n3) la importància de les restriccions i els condicionants globals i europeus no eximeix a cada país del corresponent esforç per recuperar els equilibris macroeconòmics sense renunciar als necessaris estímuls al creixement econòmic;\n4) l’atur massiu, la precarietat laboral, la pèrdua de poder adquisitiu, l’enorme endeutament públic i privat, i les desigualtats rampants són els principals problemes de l’economia espanyola, sense oblidar la contracció del crèdit que segueix ofegant les petites i mitjanes empreses, els autònoms i les famílies;\n5) a Espanya i a Catalunya són necessàries profundes reformes estructurals en el sector de l’energia, el sistema judicial i el funcionament del sector públic;\ni 6) el molt preocupant problema de les creixents desigualtats imposa una reflexió en profunditat sobre el sistema fiscal espanyol i català que, sense apujar necessàriament els tipus impositius de les principals figures tributàries, ha d’aconseguir augmentar la recaptació pública (que a Espanya és una de les més baixes de la Unió Europea en relació al PIB) alhora que incrementa la progressivitat efectiva del sistema, eliminant els sobreabundants beneficis fiscals de caràcter regressiu i els nombrosos mecanismes d’elusió fiscal accessibles només a les grans empreses i les persones amb elevats nivells de renda i riquesa.\nSé que el Cercle d’Economia està reflexionant de forma profunda i seriosa sobre la indústria al nostre país, sobre la necessitat de recuperar i impulsar la nostra vocació industrial, sense oblidar, lògicament, la necessària promoció pública de la R+D de totes les empreses innovadores qualsevol que sigui la seva adscripció sectorial. Crec que podríem fer més en aquest sentit i que els plantejaments del govern de Catalunya en aquesta matèria i el pacte “Més indústria” no s’estan concretant en mesures potents d’estímul a la inversió i l’activitat industrial. La incertesa política i l’enfrontament permanent amb el govern d’Espanya no són contribucions positives a aquest esforç.\nEn aquest sentit també voldria subratllar la importància estratègica de la innovació i de les reformes pendents de la Formació Professional i el Servei Català d’Ocupació, que estem disposats a acordar amb el govern.\nPer cert, com les bones notícies cal celebrar-les, vull saludar l’OPA amistosa de Gas Natural sobre l’empresa xilena CGE, un esperançador símptoma de recuperació econòmica i de fortalesa de les empreses catalanes.\nI acabo. Crec que Catalunya necessita estabilitat política, seguretat jurídica, un estímul prudent a l’activitat econòmica, compromís en suport d’empreses i emprenedors, més diàleg social, una gestió pressupostària solvent, i resoldre l’encaix amb la resta d’Espanya per la via del diàleg, la negociació i el pacte. Per això sempre es podrà comptar amb el PSC.\n14 Octubre 2014 2 Novembre 2014 Miquel IcetaConferència, Intervencions públiques\nEntrada anteriorIntervenció en el Consell Nacional del PSC (5.10.14)\nSegüent entradaUna alternativa sensata


S’ha aprovat definitivament el projecte de nova urbanització del c/ Comerç | RTVVilafranca\nMitjançant acord de la Junta de Govern Local l’Ajuntament de Vilafranca ha aprovat definitivament el projecte de nova urbanització del carrer de Comerç.\nAquest acord resol les al·legacions presentades i suposa el vistiplau definitiu al projecte per tal que en les properes setmanes pugui sortir a licitació perquè es puguin presentar les empreses interessades a executar la nova urbanització d’aquest carrer.\nEl projecte d’urbanització donarà una imatge renovada al carrer del Comerç, una façana emblemàtica del barri Molí d’en Rovira i l’objectiu és que sigui un motor per incentivar la recuperació de l’entorn i de l’activitat econòmica i social d’aquest sector. La nova urbanització abastarà des de les façanes i el carrer guanyarà espai sobre la llosa de cobertura del les vies.\nEl tret característic del nou carrer del Comerç serà la pavimentació amb plataforma única on s’ampliarà la zona d’ús per als vianants. Els vehicles hi accediran a través de guals elevats, ja sigui des de l’avinguda de Barcelona, des de l’avinguda de Vilanova i des dels carrers perpendiculars. La vorera de la banda de les façanes tindrà una amplada considerable, d’uns 8 metres i mig, pavimentada amb llambordes de diferent mida i color, amb una línia d’arbrat i plantes arbustives. A continuació hi haurà un carril de circulació de vehicles en un sol sentit, creuat per diversos passos de vianants.\nSeguidament un parterre de 2 metres i mig amb arbrat i plantes arbustives, un carril bici de doble sentit amb paviment de formigó i, finalment, una vorera de 3 metres amb paviment de llamborda prefabricades de formigó de diverses mides i colors ja sobre la llosa de la via.\nEl projecte també contempla la millora o renovació de les xarxes de serveis existents, entre les quals la d’aigua i clavegueram que executarà Aigües de Vilafranca amb una inversió de 742.000 euros.\nEl projecte d’urbanització té un pressupost de 2,4 MEUR i un període d’execució d’uns 10 mesos. La previsió d’inici d’obres és a començaments de primavera.


Joguines al menjador: En patinet!\nPublicat per Sabrina a 23:59\nMarvan 6 de febrer de 2011 a les 14:53\nAixò és el dilema de vegades: "escombre real o escombre de juguina", "cuina real o cuina de juguina".\nSuposo que hi han coses que sí els hem d'adaptar (com la cuina per exemple) però d'altres són perfectament capaços de fer servir i "jugar" amb els objectes reals sense que estiguin "adaptats a nens". Es tracta crec de trobar l'equilibri. Ni donar a un nen de 3 anys la planxa real, ni donar-li la cullera versión Barbie.\nFelicitats al l'Africa.\nArnau y Ana 6 de febrer de 2011 a les 15:59\nÉs molt divertit jugar amb el patinet.\nNosaltres pensem el mateix sobre les joguines de qualitat, potser tardaràn un temps en fer-les servir, però mereixerà l'espera.\nUs tenim al nostre blogroll, us animem a que us passeu pel nostre bloc:\n(Sóc anahurtado del fòrum Crianza Natural)


QUE ESTA PASSANT A GLASGOW – ACC-Aturem el Canvi Climatic\nQUE ESTA PASSANT A GLASGOW\nSEGUIM LA COP-26\nEL MOMENT DE LA VERITAT A GLASGOW\nSembla que després de 12 dies de converses i negociacions entre delegacions de prop de 200 països, està costant molt arribar a la redacció del text de l’acord final de la cimera. No és cap novetat, doncs totes les COP´s acabant igual, amb els països intentant portant l’aigua al seu molí. Teníem esperances que davant la `greu situació d’emergència climàtica hi hauria una mica més de consens però pel que estem veient no és així.\nEstem pendents que avui dissabte, surti el text firmat per les delegacions, que molts observadors preveuen ja clarament com insuficient tant pel que fa als compromisos d’emissions i la limitació de l’ús de combustibles fòssils com pel finançament de la transició energètica dels països pobres.\nSense restar mèrit a la conferència (Sabem que no és fàcil posar d’acord a tants països en temes tan transcendents) hem de dir que lamentablement les expectatives creades entorn d’aquesta edició no es correspondran amb els acords que avui es preveu signar. Estarem pendents del text final, tanmateix algunes declaracions no ajuden a l’esperança.\nBBC NEWS. “El ministre de Medi Ambient de l’Índia, Bhupender Yadav, va dir a la reunió que “el consens segueix sent esquivant”.\nEn una referència aparent a la crida del text per eliminar gradualment el carbó, va dir: “Apuntar a qualsevol sector en concret no és necessari. Cada país arribarà a zero net segons les seves circumstàncies nacionals”.\n“Els països en desenvolupament tenen dret a la seva part justa del pressupost mundial de carboni i tenen dret a l’ús responsable dels combustibles fòssils”, va afegir.\nTambé es va oposar a les propostes per acabar amb les “subvencions ineficients als combustibles fòssils”: beneficis financers que es proporcionen als productors de petroli, gas i carbó.”\nEL LOBBY DEL CARBO I DEL PETROLI VOL AIGUALIR LA CIMERA DEL CLIMA\nGlasgow, Escòcia (CNN) S’entén que més de 100 companyies de combustibles fòssils han enviat 500 delegats i observadors a les converses sobre el clima de la COP26 a Glasgow, Escòcia, més que cap altre país a la cimera, segons el grup de campanya mediambiental Global Witness.\nEl grup va analitzar la llista provisional de l’ONU d’assistents corporatius nomenats i va trobar que almenys 503 persones vinculades amb empreses de carbó, petroli i gas eren a la conferència. L’ús de combustibles fòssils és el principal motor del canvi climàtic provocat pels humans.\nLa llista incloïa persones directament afiliades a empreses de combustibles fòssils, com Shell, Gazprom i BP, així com els assistents com a membres de delegacions i grups que actuen en nom de la indústria dels combustibles fòssils.\n“La presència de centenars d’aquells que se’ls paga per impulsar els interessos tòxics de les empreses contaminants de combustibles fòssils, només augmentarà l’escepticisme dels activistes climàtics que veuen aquestes converses com una prova més de la vacil·lació i el retard dels líders mundials”, va dir Murray Worthy, de la campanya de gas. líder de Global Witness.\n“L’envergadura del repte que hi ha per davant significa que no hi ha temps perquè ens desviïn amb el rentat ecològic o les promeses corporatives sense sentit que no s’ajustin al compliment. És hora que els polítics demostrin que es prenen seriosament per acabar amb la influència dels grans contaminants en la presa de decisions polítiques i comprometre’s amb un futur on les veus d’experts i activistes tinguin el protagonisme”.\nEl Canadà, Rússia i el Brasil van ser alguns dels països que van registrar membres de la indústria dels combustibles fòssils per a l’assistència.\nMANIFESTACIONS A TOT EL MÓN, THE GUARDIAN ENS PRESENTA UN RECULL.\nLa gent de gairebé tots els continents es va manifestar i concentrar dissabte per commemorar el Dia Mundial per la Justícia Climàtica, just quan la cimera sobre el canvi climàtic de Glasgow es troba a mig camí . Els activistes de les Filipines, vuit hores per davant del Regne Unit, ja havien acabat la seva manifestació mentre els manifestants es concentraven a Escòcia. També hi va haver concentracions a Corea del Sud, Indonèsia, Holanda i França. El braç belga d’Extinction Rebellion va ocupar un carrer de Brussel·les\nMANIFESTACIÓ DE FRYDAYS FOR FUTURE. Menys Bla, Bla, Bla i mes accions.\nEls joves cada cop estan més preocupats i fins i tot angoixats pel futur que els espera si no hi han mesures dràstiques per aturar l’escalfament global del planeta, els moviments juvenils pel clima estan creixent a tot el Món i com era d’esperar fan sentir la seva rabia a Glasgow\nDW (Deusche Welle): “Uns 10.000 manifestants han participat en la marxa de Fridays for Future per Glasgow durant la cimera Cop26\nLa protesta de Fridays for Future demana acció climàtica urgent, no promeses buides. Els joves manifestants estan marxant a Glasgow per demanar una acció immediata, justa i concreta dels líders mundials.\nAls manifestants es va unir l’activista adolescent Greta Thunberg, que va demanar pressió pública mentre els líders negocien la resposta al canvi climàtic global.\nL’activista juvenil pel clima Lauren McDonald, implicada en el moviment Stop Cambo (projecte de camp petrolier offshore), va denunciar el rentat verd a les reunions. “Hem d’eliminar els combustibles fòssils tan aviat com sigui possible. No sóc ingenu en el fet que això no passarà d’un dia per l’altre”, va dir. Però “el canvi no s’està produint prou aviat. Això és culpa dels governs al poder i dels consellers delegats de les indústries contaminants. Aquesta gent està frenant deliberadament el canvi”.\nEl periodista de DW, Ajit Niranjan, a Glasgow, va dir que hi havia una sensació d’ira entre els manifestants, però també esperança.\n“Algunes de les persones amb qui hem parlat han assenyalat que sovint se senten com si fossin allà (en les negociacions) com a convidats simbòlics per representar els joves, però no tenen veu“,\nPRIMERS ACORDS,UN PAS PER ATURAR LA DEFORESTACIO DEL PLANETA\nThe Guardian: “La cimera del clima de Glasgow va arribar a un primer acord sobre la lluita contra la desforestació. Al final d’aquesta dècada, la desforestació (i la degradació de la terra) hauria de ser història. Molts països, inclòs els Països Baixos, estan treballant per aconseguir aquest objectiu i han destinat milers de milions de dòlars.\nEls països participants inclouen Brasil, Canadà i Indonèsia. És una bona notícia perquè els països participants controlen el 85 per cent de tots els boscos del món. Es tracta d’una àrea d’uns 34 milions de quilòmetres quadrats. Boris Johnson, el primer ministre britànic, acull la conferència COP26 sobre el canvi climàtic. Ell anomena l’acord “una fita per restaurar i protegir els boscos de la Terra”. Una àrea d’uns 27 camps de futbol ara es perd a causa de la desforestació cada minut.\nEls països hauran de proporcionar fons substancials per complir aquesta promesa. Per ser exactes, es nessecitarant 10.200 milions d’euros de diners públics fins al 2025. A més, s’invertiran diners privats de 6.200 milions d’euros. Els Països Baixos, els Estats Units d’Amèrica, Alemanya, Noruega i algunes altres institucions filantròpiques també van acordar invertir 1,5 milions d’euros en els pobles indígenes per tal de preservar els boscos.\nMés de trenta institucions financeres, entre elles gestores d’actius i asseguradores com Aviva, Schroders i Axa, han indicat que no volen invertir en activitats relacionades amb la desforestació. El mateix nombre de països volen acabar amb el comerç d’oli de palma, soja i cacau. Per poder conrear aquests productes s’estan talant molts boscos.”\nTambe et pot interessar: ELS BOSCOS, GRANS PULMONS DEL PLANETA\nEALIANÇA PER REDUIR LES EMISSIONS DE METÀ. Un potent gas d’efecte hivernacle\nAl capdavant d’una aliança de 90 països, inclòs per primera vegada el Brasil, Biden va proposar dimarts noves mesures reguladores per limitar les emissions globals de metà en un 30% des dels nivells del 2020 a finals de la dècada.\nL’aliança inclou dos terços de l’economia mundial i la meitat dels 30 principals països emissors de metà. La Xina, l’Índia i Rússia no s’han unit al pacte conegut com a Global Methane Pledge. (Compromisos globals de reducció de les emissions de metà)\nEl president dels Estats Units, Joe Biden, ha presentat la seva declaració nacional durant el segon dia de la COP26 a Glasgow,\nLa promesa es va anunciar per primera vegada al setembre, però des de llavors els funcionaris de Biden han estat treballant dur per augmentar el nombre de signants i l’impuls darrere de la promesa. Les propostes detallades dels EUA poden resultar ser un dels èxits duradors de la conferència sobre el clima Cop26 que se celebra a Glasgow.\nMés informació sobre el gas Metà: EL METÀ. Es també un potent gas d’efecte hivernacle\nEL CARBO, PROTAGONISTA DEL DIA A LA COP-26\nFROM THE COP26 PRESS OFFICE: “El carbó s’està enviant a la història avui a la COP26, a mesura que els països, els bancs i les organitzacions s’allunyen del principal contribuent al canvi climàtic.\nUna transició justa cap a l’energia neta i l’eliminació ràpida del carbó ha estat al centre de la Presidència de la COP26 com a part dels seus esforços per minimitzar l’augment de la temperatura d’acord amb l’Acord de París. L’amplitud dels compromisos a Glasgow avui al Dia de l’Energia indica que el món s’està avançant cap a un futur renovable.\nAlmenys 23 nacions han pres nous compromisos per eliminar l’energia del carbó, incloent Indonèsia, Vietnam, Polònia, Corea del Sud, Egipte, Espanya, Nepal, Singapur, Xile i Ucraïna. En una nova “Declaració de transició global del carbó a l’energia neta”, els països també es van comprometre a augmentar l’energia neta i garantir una transició justa lluny del carbó.\nEls anuncis d’avui segueixen un col·lapse en el finançament del carbó, ja que les nacions desenvolupades han promès nou suport per ajudar els països en desenvolupament a fer la transició cap a l’energia neta.\nEls bancs i les institucions financeres també van assumir compromisos històrics a la COP26 d’avui per acabar amb el finançament del carbó ininterromput, inclosos els principals prestadors internacionals com HSBC, Fidelity International i Ethos.”\nMés informació: EL CARBO, L’enemic nº 1 del planeta.\nPublicat el 2 de Novembre de 2021 13 de Novembre de 2021 per Gregori Ramon. (UB)\nAnterior Entrada anterior: COMENÇA LA CIMERA PEL CLIMA DE GLASGOW\nSegüent Entrada següent: FINALITZA LA CIMERA DE GLASGOW. Una paraula resum el resultat: Decepció


Talls d’aigua puntuals a Begur entre octubre i novembre per poder netejar i desinfectar 8 dipòsits – Begur\nTalls d’aigua puntuals a Begur entre octubre i novembre per poder netejar i desinfectar 8 dipòsits\nL’empresa Companyia General d’Aigües de Catalunya SA comunica que té previst, de cares a la setmana vinent, iniciar la neteja i desinfecció de vuit dipòsits d’aigua del municipi. I que aquesta actuació comportarà una afectació puntual del subministrament del servei. Per això, recomana als veïns afectats que s’aprovisionin d’aigua mentre durin les feines. Es preveu que les accions, que es fan dins del pla de manteniment del servei, puguin afectat entre les 9 del matí i les 3 de la tarda.\nSegons el calendari marcat, la primera actuació es farà dimarts vinent, 17 d’octubre, al dipòsit Begur Intermig / Begur 2, que té una capacitat de 2.000m3. Al dia següent, 18 d’octubre, la neteja es farà a dos de petits, que tenen una capacitat d’entre 250 i 200 m3. Un és el de Mas Prats Begur i l’altre, Casa de Campo. I el dijous 19, l’acció es farà al dipòsit de Begur de Dalt / Begur 3, que té una capacitat de 2.250m3.\nLa segona acció es farà el mes de novembre, començant el dia 7 amb la neteja del dipòsit d’Aiguafreda, que té una capacitat de 250m3. El dia 8 de novembre es farà una doble actuació: als dipòsits de Sa Punta i de Fornells, que tenen cadascun una capacitat de 250m3. I, finalment, el dijous 9 de novembre es netejarà el dipòsit de Sa Tuna, que també és de 250m3.\nDes d’Aigües de Catalunya és demanen “disculpes” per “les molèsties que es puguin ocasionar”.


Travessera de la Creu Coberta - Pladebarcelona\nTravessera de la Creu Coberta\n07 Dimecres gen. 2015\nPublicat per cancowley a camins, carrers i vies\nzones: Eixample, Esquerra de l'Eixample\nèpoques: 1850-1900, 1900-1939\nEl Turó de la Vinyeta, que marcava l’entrada al territori de Barcelona passa desapercebut. Avui, només una subtil pujada del carrer Diputació entre Vilamarí i Llança insinua l’existència de l’antic turó.\nFragment d’un plànol del Pla de Barcelona de mitjans del segle XIX. Hi veiem un petit turó; és el Turó de la Vinyeta.\nNingú recorda tampoc el Coll dels Inforcats, una de les cinc forques de Barcelona, situada en un dels camins d’entrada a la ciutat, per avís dels possibles malfactors. Ni l’important monestir gòtic de Valldonzella, fundat per Jaume I i on va anar a morir Martí l’Humà.\nValldonzella. El Turó de la Vinyeta i el Coll dels Inforcats. De tots els topònims de la zona només un es fa servir encara avui en dia: la Creu Coberta. Encara dóna nom a un carrer, un dels més importants de Sants i Hostafrancs.\nPerò com és que una senzilla creu de terme, coberta amb un petit sostre o un templet, desapareguda fa gairebé cent cinquanta anys ha estat més recordada que un turó, una forca i un dels monestirs més importants de Barcelona? Segurament, pel fet que es trobava en un lloc molt estratègic, en una cruïlla de camins. Si encara hi fos, la Creu Coberta es trobaria també en un encreuament; el de les avingudes Mistral i Paral·lel.\nEncants de la Creu Coberta, als anys 1920, situats al llarg de l’avinguda Mistral, que antigament s’anomenava Avinguda de la Creu Coberta.\nL’avinguda Mistral era un dels camins més importants de sortida i entrada a Barcelona. Era la continuació dels carrers del Carme i Sant Antoni del Raval, que venien de l’antiga ciutat romana en direcció al sud. Encara avui, l’avinguda Mistral trenca amb la quadrícula de l’Eixample i imposa el seu antic traçat.\nEntrada d’un garatge i dels jardins Cèsar Martinell, al carrer Villarroel. L’espai entre els dos edificis és molt gran, ja que hi passava l’antiga Travessera de la Creu Coberta.\nAvui, però, parlarem d’un altre camí, que ha desaparegut entre els edificis de l’Eixample Esquerra. Just per sobre de la Gran Via, trobem una estranya successió d’entrades de garatges, edificis torts o tallers. Dibuixen una línia en diagonal, que trenca, subtilment, amb els carrers paral·lels. És tot el que queda de la Travessera de la Creu Coberta.\nQuan es comença a construir l’Eixample Esquerra, el camí ja es troba en desús. La Travessera ni tan sols apareix al mapa que fa Ildefons Cerdà l’any 1855. El trobem, però, en el mapa d’Antoni Rovira i Trias, que de fet va guanyar el concurs pel disseny de l’Eixample.\nFragment del mapa d’Antoni Rovira i Trias, de 1861. L’autor hi fa constar fins i tot el nom del camí. Font: Institut Cartogràfic de Catalunya (ICC).\nBarcelona té moltes travesseres. A tocar de la muntanya, trobem la Travessera de Dalt, que era el camí que travessava el pla de Barcelona al peu de Collserola. Pel centre del pla hi passa encara el Camí de la Travessera, que encara segueixen la Travessera de Collblanc (a l’Hospitalet) i la Travessera de les Corts i de Gràcia, a més del carrer Concepción Arenal. Fa uns segles haguéssim trobat també un camí que passava a prop de la costa, una Travessera litoral. D’aquest camí encara en queden alguns trams, com l’Antic Camí de València i el passatge de Marina, al Poblenou.\nNúmero 73 del carrer Urgell, molt a prop de la cantonada amb Gran Via. Hi veiem una paret que no acaba de ser perpendicular amb el carrer. Segueix el traçat de l’antiga Travessera de la Creu Coberta. Com al carrer Villarroel, també aquí hi ha un espai força gran entre els dos edificis.\nLa Travessera de la Creu Coberta se suma al grup de camins que travessaven el pla de Barcelona en paral·lel amb la línia de la costa. Tota aquesta xarxa de camins era completada per les rieres i els camins que baixaven de Collserola cap al mar. Es creuaven amb els camins de travessera i dibuixaven una retícula, l’anomenada centuriació, dissenyada pels romans per organitzar el territori del pla de Barcelona.\nA l’altra banda de l’illa, al carrer Borrell, veiem un estret edifici blanc que destaca entre edificis centenaris. Ocupa l’espai per on passava la Travessera. L’edifici dibuixa un angle diagonal amb el carrer. Això es pot veure al portal de l’edifici i a la botiga que hi ha al costat.\nEn origen la Travessera de la Creu Coberta formava part d’aquesta retícula i tenia un traçat força recte. Però amb el pas dels segles es va convertir en un camí tortuós, que salvava els torrents i desnivells que havien anat sorgint.\nFragment d’una reproducció cartogràfica del pla de Barcelona al segle X. Ressaltat en vermell, la Travessera de la Creu Coberta. Font: Taedium.\nDes de l’edat mitjana sorgia a prop de l’actual Passeig de Gràcia (l’antic Camí de Jesús o de Sant Cugat) amb Gran Via. Anava més o menys paral·lel a la Gran Via, just entre aquesta avinguda i el carrer Diputació. Un cop creuada l’antiga Riera de Magòria, a l’alçada del carrer Calàbria, girava cap al mar per anar a trobar l’avinguda Mistral, tot esquivant el desnivell del Turó de la Vinyeta.\nDurant molts segles va travessar el pla de Barcelona sense problemes. Però la construcció de la tercera muralla de Barcelona, al segle XV, que envoltava el Raval, i, sobretot, del baluard de Tallers, tallava el seu traçat. Lluny de desaparèixer, el camí va canviar de funció. Des de llavors enllaçava amb el Portal i el carrer de Tallers, que era l’inic de l’antic camí de Barcelona a Sarrià.\nDetall de la Casa Golferichs. L’edifici es troba just a sota del traçat de l’antic camí. En aquest punt, el camí fa una petita volta; puja des del carrer Urgell, per tornar a baixar en direcció mar després del carrer Viladomat. És per això que se suposa que el monestir de Valldonzella era situat en l’indret que ocupa la Casa Golferichs. Els arcs gòtics recorden els que podria haver tingut el monestir.\nAl segle XIII, lluny d’aquí, als fondals de Collserola, una comunitat de monges decidia construir un nou monestir prop de les muralles de la ciutat. Les monges havien patit alguns atacs i robatoris i van preferir traslladar-se a un lloc que fos més segur. Segons sembla, però, part de la comunitat no va voler marxar.\nEdifici modern del carrer Viladomat, que sorprèn entre edificis més antics. A la part superior podem veure que els murs dibuixen un angle en diagonal amb el carrer, tot seguint el traçat de la Travessera de la Creu Coberta.\nEl nou monestir es va construir al bell mig del pla, en un indret ben comunicat, arran mateix del camí de la Travessera de la Creu Coberta. Des de llavors, els comtes de Barcelona van tenir el costum de parar al monestir, quan tornaven a la ciutat des del sud. Van deixar d’emprar el camí habitual d’entrada a la ciutat, l’actual avinguda Mistral, per desviar-se cap al camí de la Travessera i el monestir de Valldonzella. D’allà, baixaven al Portal de Sant Antoni o seguien cap al Portal de Tallers, per entrar a la ciutat.\nLa comunitat va arribar al monestir l’any 1269. El monestir va resultar molt malmès durant la Guerra dels Segadors (1640-1652). L’any 1651 el Consell de Cent ordenava que les comunitats fora muralles del voltant es traslladessin a dins de la ciutat. La comunitat va abandonar el monestir de la Creu Coberta, però, curiosament, va decidir anar a viure al lloc que quedés proper al seu antic monestir. A l’indret encara hi queda un arc a l’entrada del carrer de les Verges, que recorda els dos segles que la comunitat va viure al Raval. Finalment, a principis del segle XX, es van traslladar a la zona del Bellesguard, a Sant Gervasi de Cassoles.\nFragment d’un mapa de 1885. Hi veiem encara diferents trams de la Travessera de la Creu Coberta, que ja es començava a desdibuixar dins de la trama de l’Eixample. Al carrer Vilamarí s’hi veuen uns camps, parcel·lats seguint el traçat de l’antic camí. Font: ICC.\nEl camí va seguir existint, ara sense el monestir de Valldonzella ni la visita dels reis. Al mapa de Rovira i Trias s’hi veuen alguns edificis, potser petites masies, que començaven a poblar el que hagués pogut ser un carrer més de l’Eixample. Tanmateix, la Travessera va acabar desapareixent dins la nova trama urbanada dissenyada per Cerdà.\nAvui, encara trobem trets estranys en alguns edificis de la zona. Un espai massa gran entre dos edificis del carrer Villarroel. Avui hi veiem l’entrada d’un garatge i d’uns jardins d’interior d’illa. La paret del número 73 del carrer Urgell, no és perpendicular al carrer, com hauria de ser, sinó que s’inclina en direcció a Collserola.\nImatge aèria. Hi veiem les traces de la Travessera de la Creu Coberta avui en dia. Font: ICC.\nA l’altra banda de l’illa, al carrer Borrell, ens sorprèn un estret edifici modern entre diversos blocs de pisos de principis del segle XX. Si ens apropem al portal, veurem que tampoc és perpendicular al carrer. Segueix la mateixa línia lleugerament diagonal de la paret del carrer Urgell.\nPlaca que recorda que la Casa Golferichs no es va enderrocar gràcies a les protestes dels veïns, a la dècada de 1970. L’edifici era propietat de la immobiliària Núñez y Navarro. Avui és un centre cívic.\nDues illes més enllà, al carrer Viladomat, trobem un altre edifici modern enmig d’edificis antics. També aquí, els murs formen un angle poc habitual amb el carrer i dibuixen una línia que ara torna en direcció al mar. Al nostre costat veiem la Casa Golferichs. Som just a l’indret on deuria ser el monestir de Valldonzella.\nEntrada de la Casa Golferichs, d’estil neogòtic. És probable que el portal del monestir de Valldonzella no fos massa diferent a aquest.\nTots aquests vestigis sorprenen al costat d’un dels carrers més transitats de Barcelona, la Gran Via. L’indret també era transitat cinc-cents anys enrere, per comtes, reis, monges, mercaders i viatjants.\n6 pensamientos sobre “Travessera de la Creu Coberta”\nCarme Martín Falcón diguè:\n10 de gener de 2015 at 1:03\n10 de gener de 2015 at 10:56\nXavier Ortells diguè:\n12 de gener de 2015 at 0:30\nla combinació de geologia i història urbanística és fascinant. Rieres, torrents, l’esglaó de Barcelona, etc.\n12 de gener de 2015 at 9:21\nMoltes gràcies Xavier!\n4 de desembre de 2016 at 11:07\nHola Peter! Em vaig trobar amb aquest web per casualitat fa unes setmanes i des de llavors m’hi he enganxat. Per tant, abans de res, felicitats i gràcies. Et volia fer una consulta respecte a aquesta entrada. M’ha picat la curiositat i m’he posat a mirar el mapa aeri. He tingut la sensació que, a l’interior d’illa Entença-Rocafort-Sepúlveda-GV, encara queda marcat, molt subtilment, aquest camí (com si travessés l’illa més o menys en diagonal), i també a l’illa Llançà-Vilamarí-Sepúlveda (en la inclinació de la direcció de les façanes posteriors dels edificis que donen a Sepúlveda). Tot plegat m’ha semblat coherent amb el mapa de 1885. Volia saber què en saps, o si només són imaginacions meves. Gràcies!\n20 de gener de 2017 at 17:15\nD’entrada et demano disculpes per haver trigat tant en contestar! L’acumulació de feina preparant rutes per la ciutat durant el nadal m’ha tret temps del blog.\nEl que dius té molta lògica. La illa Entença-Rocafort-Sepúlveda-GV forma part de la traça del camí de la Travessera de la Creu Coberta. No tinc tant clar amb la illa Llança-Vilamarí-Sepúlveda també segueixi la traça del mateix camí. El que està clar és que la línia que recorre l’interior d’aquesta illa és d’una traça anterior a la construcció de l’Eixample. Potser podria ser d’una riera, ja que sembla anar de muntanya a mar.


La restauració de la glorieta posa el punt i final als treballs de remodelació dels jardins del Palau Tolrà\nEls treballs de restauració de la glorieta dels Jardins del Palau Tolrà finalitzen aquesta setmana.\nLa finalització aquesta setmana de les obres de rehabilitació de la glorieta octogonal suposarà l’acabament dels treballs de remodelació dels jardins del Palau Tolrà que s’han dut a terme en aquest espai durant els darrers tres mesos.\nAquest element arquitectònic situat a la cantonada entre el passeig de Tolrà i el carrer de General Boadella ha estat objecte d’una restauració que ha inclòs també treballs de pintura i la instal·lació d’il·luminació interior.\nLa intervenció és una de les actuacions que s’han estan realitzant als jardins del Palau Tolrà, seu principal del consistori, des del mes d’abril passat amb el doble objectiu de recuperar els elements patrimonials de l’espai i de millorar-ne la seguretat en la realització d’activitats públiques.\nEn aquest sentit, a més de l’arranjament de la glorieta, s’ha dut a terme també el reforç de l’estructura de la pèrgola rectangular que fa la funció d’escenari, consolidant-ne les bigues del forjat del terra. També s’ha modificat el paviment de davant de l’escenari, de manera que l’espai que fa de platea està ara orientat frontalment a l’escenari, i no de forma inclinada com abans de l’inici de les obres. Així, s’ha aconseguit ampliar la capacitat d’espectadors, i a més s’han millorat les condicions de visibilitat del públic assistent als actes que s’hi fan.\nD’altra banda, també s’ha intervingut en la zona enjardinada, on gairebé no s’havia actuat des de la inauguració del Palau Tolrà com a Ajuntament, l’any 1994. En aquest sentit, s’han pavimentat els camins de dins dels jardins, amb l’objectiu de millorar-ne l’accessibilitat, que era molt dolenta especialment en dies de pluja. Així mateix, s’ha netejat el jardí de vegetació salvatge no ordinària, i s’hi han plantat una desena d’exemplars.\nLes actuacions als jardins, un espai que s’inclou en el Pla especial de béns a protegir de Castellar del Vallès, ha suposat una inversió de 53.000 euros. Cal assenyalar que, en una fase posterior, s’obrirà un nou accés al Palau Tolrà des del carrer de Sant Josep.\nTreballs a l’interior de l’edifici per millorar-ne l’eficiència energètica\nLes obres a l’exterior no són les úniques que s’han realitzat els darrers mesos al conjunt del Palau Tolrà. Des de mitjans del mes de juny també s’està treballant en l’edifici, en una intervenció que s’inclou en l’apartat d’estalvi energètic del Pla d’Inversions 2018.\nAixí, amb aquest objectiu, s’estan substituint totes les finestres i balconeres per unes de noves amb acabats de fusta com les anteriors, però que contenen elements que permetran aïllar fred i calor: juntes de goma, vidre de cambra de factor solar i tancaments per diversos punts. Sí que es mantindran, però, els porticons de fusta exteriors de color de verd.\nUn cop finalitzi la renovació dels tancaments, la intervenció a l’edifici, que suposa una inversió d’uns 90.000 euros, continuarà al paviment interior, que serà objecte d’una restauració. Així, es farà un repàs de peces que es mouen i es netejarà i polirà tant el paviment de terratzo com el mosaic hidràulic original de l’edifici. Es preveu que aquests treballs finalitzin aquest mes de juliol, mentre que el conjunt d’actuacions en matèria d’estalvi energètic es completaran a finals d’any amb el canvi de caldera.


Arranca el nou Club de Lectura a la Biblioteca de Paiporta | Valencia Extra\nLa dinamitzadora encarregada de portar la batuta d’aquest Club de Lectura serà Carmen Navarro, al capdavant de més de 20 clubs de lectura en diferents pobles i municipis. Ella ha sigut l’encarregada de fer diverses propostes de lectura en aquesta primera sessió a partir de les quals les persones assistents han pogut fer la seua tria definitiva. ‘Nos vemos allá arriba’, de Pierre Lemaitre serà la primera lectura per a la tardor.\nLa trobada ha servit per a donar a conéixer els interessos i inquietuds a nivell lector del grup de participants, una quinzena de persones que compartiren i intercanviaren lectures de manera animada. “Altre aspecte molt interessant és el fet que la mateixa Biblioteca facilitarà en préstec els llibres de lectura al públic assistent, ja que de vegades haver de buscar o comprar el llibre es converteix en un inconvenient per a participar”, ha afirmat Albalat.\nEl Club fomentarà la lectura en les dues llengües oficials, castellà i valencià, així com la lectura en format digital per a aquelles persones més familiaritzades amb les noves tecnologies. A més, servirà d’espai per a crear hàbit lector. “Hem d’estar oberts al llibre digital perquè és una realitat, com també ho és el fet que la lectura entre el públic adult està menys estesa que entre els menors de 14 anys. Amb el Club ajudarem a trobar eixe temps necessari per a dedicar-li”, ha expressat Albalat.\nLes trobades seran sempre mensuals, els dimecres des de les 18.30 hores, i sense necessitat d’inscripció prèvia per a participar. La pròxima cita amb el Club de Lectura serà dimecres 16 d’octubre. “La lectura contribueix a crear el nostre marc de referència, ens forma en la resta d’aprenentatges i sobre tot ens obri a tot un món d’històries per descobrir”, ha afegit la vicealcaldessa.


actualitat - Ateneu Familiar de Sant Vicenç dels Horts\nAra fa un any, exactament des del 14 de març de 2020, tots ensvam quedar confinats i les activitats es van paralitzar. Una pàndemia la COVID19 va caure implacablement sobre tot el mon i va causar tot un bloqueig general.\nDurant tot el 2020 i fins avui, la nostre entitat ha sofert un tancament, que ha efectat a totes les activitats culturals iel tancament del Bar a temps parcials. segons les directrius estatals, autonòmiques i locals sota la declaració d'un estat d'alarma.\nDessprès d'un any ens atrevim a començar a reprendre activitats culturals i donar de nou, vida a l'Ateneu.\nl'Ateneu no ha viscut mai una situació com aquesta ; ni el 1936, durant la guerra civil, no havia estat tancada.\nIntentarem oferir cada mes; una o dues activitats adresades als socis i a la població en general en un aforament restringit al 50% del aforament total.


Des de la Font del Bisbe: de febrer 2016\nPer fi he participat en la constitució d’una comissió!\nCom vos deia en un post anterior, la mesa s’ha agafat les tasques parlamentàries amb, essent benèvols, parsimònia. De les quatre comissions en que soc portaveu, per fi una ha començat a caminar, la d’educació i esport.\nSi no participes en la mesa, en la que majoritàriament es troben els quatre partits espanyols, els dos vells i els dos nous, no es pas fàcil saber com s’ordenaran els debats futurs i has d’estar a l’aguait del correu, on amb 24 hores, de moment, t’assabentes de la convocatòria.\nTinc a punt una Proposició No de Llei, així s’anomenen, per a la paralització i derogació de la LOMCE, esperem que a la hora de la veritat la majoria que tenim al Congrés, tots els que en campanya hem dit que la derogaríem, es mantinguin i es concreti en la sessió més propera possible. En la seva defensa faré una menció als meus companys i companyes del Sobrequés. Els hi vaig prometre i és deute.\nPer cert, el president de la comissió és en Pablo Casado, una de les “joves promeses” del PP, sense cap experiència en educació ni en esports. Això sí, moltes tertúlies i posa en el currículum “director del Gabinet de l’ex-president Jose Maria Aznar(2009-2012) ...Bé, les sessions, si es fan, prometen.\nEtiquetes de comentaris: comissió, educació, proposició no de llei.


Viatge sensorial al cor de la Vallée de l'Agly - ::. Green Pyrenees Slow Tourism .::\nVIATGE SENSORIAL AL COR DE LA VALLÉE DE L'AGLY\nUn descobriment sense precedents de l’herència de la Vallée de l’Agly en un viatge de sons i olors que barregen una història, una experiència sensorial, una degustació i gastronomia.\nInauguració el dissabte 1 de juny: 5 dates úniques en 2019\nEl paisatge es mira, s’escolta, es sent i s’assaboreix …\nUna banda sonora il·lustrada de música i efectes de so es transmet al tren. La veu de l’historiador relata el passat llunyà dels homes, el paisatge i el patrimoni de la Vallée de l’Agly. En ressonància, la veu del narrador encarna personatges que, per a alguns, han viscut en aquesta vall. Les difusions olfactòries submergeixen al viatger en un univers sensorial al llarg de la història i els paisatges.\nEntre Estagel i Maury, una de les “veus del tren” pren forma.\nEl narrador saluda als passatgers, els convida a baixar i seguir-la en un passeig bucòlic ple de poesia i humor. Compte les llegendes d’aquests llocs que van alimentar la imaginació col·lectiva. Un músic arpista acompanya al narrador en les seves històries.\n5 dates, 5 enòlegs, 5 xefs per al plaer dels nostres 5 sentits …\nParada en Maury: degustació de vins locals acompanyats d’aperitius.\nUn viticultor de la Vallée de l’Agly comenta sobre la degustació dels seus vins en un celler emblemàtic als afores de l’estació Maury. En associació, un xef ofereix aperitius locals.\nModeri gurmet i panorames excepcionals.\nPer a l’ocasió, un dels 5 xefs ha dissenyat el menú del dia amb una combinació de menjar i vi. Cada plat es prova al tren durant parades específiques del curs, la qual cosa afavoreix una vista increïble dels llocs i només és accessible per als viatgers.\nLa història del Train Rouge…\nDes de 2002, el Train Rouge, tren turístic dels països càtars i Fenouillèdes, travessa una línia del centenari que connecta Rivesaltes als Pirineus Orientals amb Axat a l’Aude. Aquesta línia de 60 km ja no s’usa per al transport de passatgers des de 1939. Cada any, aquesta manera de transport sedueix a més de 20,000 turistes per a descobrir aquesta àrea. Paisatges únics, ermites, castells del País Càtar, obres d’art estan vinculats i impressionen per la seva diversitat.\nUna segona vida que té sentit per al Train Ambiance.\nAquest vagó va ser creat a l’any 2000 per la companyia French Rail Cruises per a viatges d’alta gamma a Bordeus. Avui anomenat “Train Ambiance”, circula segons petició (per a un seminari, unes noces, un aniversari, una animació divertida, …). Equipat amb difusors per a aquest esdeveniment i amb una excel·lent acústica, aquest tren especial es converteix en una veritable manera de transport sensorial.\nMore information : 04 68 200 400 – www.letrainrouge.fr


El carrer Llibreteria va ser escenari de moltes festes cíviques. | QRGòtic\nEl carrer Llibreteria va ser escenari de moltes festes cíviques.\nDurant l'Edat Mitjana i l'Època Moderna eren habituals les festes cíviques, celebrades als espais públics. El carrer Llibreteria s'adornava amb arquitectures efímeres i decoracions espectaculars (a la imatge, el rei Alfons el Magnànim, promotor d’aquests actes).\nSou davant de Teixits La Marta, un establiment en funcionament des del 1934 i regentat en l'actualitat per en Xavier Estradé. A banda dels usos comercials, però, el carrer Llibreteria ha estat sempre influït per la proximitat amb els centres de poder polític, com ara el Palau Reial Major (a la plaça del Rei), la seu de la Generalitat o l’Ajuntament. Durant l’Edat Mitjana i l’Època Moderna fou habitual que les grans decisions, els esdeveniments polítics o bé les efemèrides relacionades amb els governants fossin celebrades a l’espai públic. Així, durant les anomenades festes o solemnitats cíviques els carrers es guarnien amb arquitectures efímeres o decoracions espectaculars. Era habitual que hi desfilessin els governants i que el poble sortís a rebre’ls. El nostre carrer, per la seva centralitat, fou escenari habitual d’aquests esdeveniments. Sabieu que entre el 1423 i el 1457 fins a set grans celebracions reials tingueren com a epicentre la Llibreteria ?


Des del meu punt de vista: La volta dels 25 (Marc Serena)\nJa vaig comentar fa temps que un amic d'un amic (els amics dels amics són amics) havia fet la volta el món i n'havia escrit un llibre: La volta dels 25. Per Sant Jordi vaig comprar el llibre... i per fi l'he finalitzat! xDD\nÉs totalment, però totalment, recomanable. Us explico de què va: són 25 entrevistes a 25 joves que viuen en 25 països diferents (i no cal afegir que els contextos són molt i molt i molt diferents).\nEl Marc va escriure un bloc mentre era de viatge: http://www.lavoltadels25.cat/ (millor blog de parla no anglesa als premis Lonely Planet) i després ho va plasmar en paper.\nJo vaig llegir el blog en el seu moment, però després de llegir el llibre l'he tornat a mirar, sobretot perquè al llibre no hi ha fotografies (tret de la cara dels entrevistats, en petit i B/N a cada inici de capítol) i és genial poder ampliar la informació amb imatges i anècdotes.\nEl llibre té de tot i més. Aquí alguns retalls:\nTallant-se el cabell a Moçambic el perruquer, que mai havia tallat cabells a un blanc, li va haver de cobrar doble. "...agafa la màquina i comença a esquilar-me... (...) no deu veure gaires possibilitats"\nUna arqueòloga de Cambodja.... "molts cambodjans ja fan servir coberts per menjar, però serps, grills, escarbats i tota mena d'insectes continuen formant part de la dieta"\nTambé el cas del Sam, asutralià, impressionant pel fet que amb 25 anys és metge, dirigeix una cadena de restaurants, porta una Fundació d'ajuda a nens i nens de Sri Lanka, està gravant un documental.... crak el tio! O un xaman de Perú... que viu al mig de la selva...\nO Carla, presonera a Santiago de Xile..."(...) veia nois armats i volia ser com ells"... tots els personatges entrevistats tenen al seu darrera una llarga història. A mi també m'ha agradat molt el Lucas, un inventor argentí. Sabeu que a Argentina hi ha escoles d'inventors?? els nens van allà i inventen coses :-)\nTambé m'ha fet molta gràcia el cas del Florian, un perfumista que va aprendre anglès traduint cançons de les Spice Girls i que porta la BSO de la Mary Poppins a l'iPod.\nJoves pobres, rics, amb estudis o sense, revolucionaris, conformistes, ocupats o desocupats, de grans metròpolis, de comunitats aïllades... perfils contrastats, rabiosament actuals, sorprenents i plens de matisos que ofereixen nous punts de vista del món


Els positius per coronavirus a Espanya s’eleven a 46 - À Punt\nEls positius per coronavirus a Espanya s’eleven a 46\nD’aquests, dos pacients es troben ja recuperats.\n29 de febrer 2020 - 12:45\nDe moment s’han comptabilitzat 46 casos positius de coronavirus en huit comunitats autònomes. A la Comunitat Valenciana, on més casos s’han confirmat ara per ara, la xifra continua sent 10 positius.\nA Catalunya s’han diagnosticat dos nous casos: una dona de 52 anys, que viu a Girona i havia viatjat a Itàlia recentment, i un home de Sant Cugat del Vallès (Barcelona) que va estar en contacte íntim amb un dels casos confirmats amb anterioritat.\nA les Illes Balears s’ha confirmat un nou cas a Mallorca. Una dona, que roman aïllada a Son Espases, on va ingressar ahir. La Direcció General de Salut Pública ha iniciat l’estudi dels casos que hagen pogut tindre contacte amb ella. Aquest cas se suma al del primer pacient infectat a Mallorca, que ja està recuperat.\nAl País Basc s’ha confirmat un tercer positiu, un altre treballador de l’hospital de Txagorritxu a Àlaba.\nA la resta de comunitats afectades hi ha huit casos positius a Andalusia i huit més a Madrid, sis a les Canàries, dels quals un ja es troba recuperat; dos a Castella i Lleó i un a Aragó.\nA l’espera del que decidisca el Comité de Seguiment del Coronavirus en la reunió d’aquest matí, ahir el Ministeri va optar per mantenir les mesures de contenció que fins ara està aplicant.


Juntament amb les ciutats de Madrid, Barcelona, Saragossa i La Corunya\nLa Regidoria de Mobilitat Sostenible de l’Ajuntament de València, juntament amb les de les ciutats de Madrid, Barcelona, Saragossa i La Corunya es reuniran el pròxim 24 de gener a la nostra ciutat per a presentar l’avantprojecte de llei que han preparat per a aconseguir un finançament del transport públic per part de l’Estat.\nLes persones responsables de les competències en Mobilitat de les citades capitals presentaran aquest avantprojecte de llei, que té per objectiu regular el finançament del servei públic de transport col·lectiu urbà i metropolità. Els ens municipals responen així a la proposta, que va comptar amb el suport unànime de tots els grups en la Comissió de Foment el mes de setembre passat, i que instava al Govern a crear en el termini de sis mesos una taula que analitzara el finançament del transport públic urbà. Aquest document, consensuat entre els Ajuntaments de València, Madrid, Barcelona, La Corunya i Saragossa, «ha de ser el punt de partida per a buscar una unanimitat en l’arc parlamentari sobre un assumpte que ha d’estar per damunt de qüestions partidistes», tal com asseguren els seus promotors.\nDe manera paral·lela, es busca garantir la reducció d’emissions d’efecte hivernacle derivat de la mobilitat urbana en vehicles privats a motor de combustió, coadjuvant així amb els compromisos adquirits per l’Estat espanyol amb la ratificació de l’Acord de París; i en concret, no sobrepassar el límit d’1,5 °C del calfament global.\nL’avantprojecte es presentarà en la primera fase de plena tramitació dels Pressupostos Generals de l’Estat, encara que els seus responsables han volgut deixar clar que l’esperit de la llei «és el de dotar d’estabilitat i suficiència als comptes dels operadors del sector, garantint un mínim suficient independent dels tripijocs pressupostaris».


Avís legal - JAM\nInscrita al registre mercantil de Barcelona, tom 25757, foli 85, full 94208\nJAM Servei Tècnic S.L. com a responsable d’aquesta web, assumeix el compromís de processar la informació dels nostres usuaris i clients amb plenes garanties i complir amb els requisits nacionals i europeus que regulen la recopilació i ús de les dades personals dels nostres usuaris.\nLes presents condicions generals regulen l’ús (incloent el mer accés) de les pàgines del web, integrants del lloc web de JAM inclosos els continguts i serveis posats a disposició en elles. Tota persona que accedeixi a la web jamsl.com (“Usuari”) accepta sotmetre a les Condicions Generals vigents en cada moment del portal jamsl.com.\nL’usuari queda informat, i accepta, que l’accés a la present web no suposa, de cap manera, l’inici d’una relació comercial amb JAM. D’aquesta manera, l’usuari es compromet a utilitzar el lloc web, els seus serveis i continguts sense contravenir la legislació vigent, la bona fe i l’ordre públic.\nEn la utilització del web, jamsl.com, l’Usuari es compromet a no dur a terme cap conducta que pogués danyar la imatge, els interessos i els drets de JAM o de tercers o que pogués danyar, inutilitzar o sobrecarregar el portal jamsl.com o que impedís, de qualsevol forma, la normal utilització del web.\nNo obstant això, l’Usuari ha de ser conscient que les mesures de seguretat dels sistemes informàtics a Internet no són enterament fiables i que, per tant JAM no pot garantir la inexistència de virus o altres elements que puguin produir alteracions en els sistemes informàtics (programari i maquinari) de l’Usuari o en els seus documents electrònics i fitxers continguts en els mateixos.\nLes dades personals comunicades per l’usuari a JAM poden ser emmagatzemats en bases de dades automatitzades o no, la titularitat correspon en exclusiva a JAM, assumint aquesta totes les mesures d’índole tècnica, organitzativa i de seguretat que garanteixen la confidencialitat, integritat i qualitat de la informació continguda en les mateixes d’acord amb el que estableix la normativa vigent en protecció de dades.\nLa comunicació entre els usuaris i JAM utilitza un canal segur, i les dades transmeses són xifrades gràcies a protocols a https, per tant, garantim les millors condicions de seguretat perquè la confidencialitat dels usuaris estigui garantida.\nJAM Servei Tècnic S.L. (JAM) informa que hi ha fulls de reclamació a disposició d’usuaris i clients.\nL’Usuari podrà realitzar reclamacions sol·licitant el seu full de reclamació o enviant un correu electrònic a jam4@jamsl.com indicant el seu nom i cognoms i exposant els motius de la seva reclamació.\nL’usuari podrà notificar-nos la reclamació, bé a través de correu electrònic a: jam4@jamsl.com o bé per correu postal dirigit a JAM, a Plaça Anselm Clavé, 7 C.P: 08205 Sabadell (Barcelona), amb la següent informació:\nEn virtut del que disposen els articles 8 i 32.1, paràgraf segon, de la Llei de Propietat Intel·lectual, queden expressament prohibides la reproducció, la distribució i la comunicació pública, inclosa la seva modalitat de posada a disposició, de la totalitat o part dels continguts d’aquesta pàgina web, amb fins comercials, en qualsevol suport i per qualsevol mitjà tècnic, sense l’autorització de JAM. L’usuari es compromet a respectar els drets de Propietat Intel·lectual i Industrial titularitat de JAM.\nEn el cas que un usuari o un tercer considerin que s’ha produït una violació dels seus legítims drets de propietat intel·lectual per la introducció d’un determinat contingut a la web, haurà de notificar aquesta circumstància a JAM indicant:\nLes pàgines del web jamsl.com, proporcionen enllaços a altres llocs web i continguts que són propietat de tercers.\nJAM no es responsabilitza en cap cas dels resultats que puguin derivar-se a l’Usuari per accés a aquests enllaços.\nL’Usuari que es proposi establir qualsevol dispositiu tècnic d’enllaç des del seu lloc web al portal jamsl.com haurà d’obtenir l’autorització prèvia i escrita de JAM Servei Tècnic S.L. L’establiment de l’enllaç no implica en cap cas l’existència de relacions entre JAM i el propietari del lloc en el qual s’estableixi l’enllaç, ni l’acceptació o aprovació per part de JAM dels seus continguts o serveis.\nAmb caràcter general les relacions entre JAM amb els Usuaris dels seus serveis telemàtics, presents en aquesta web es troben sotmeses a la legislació i jurisdicció espanyoles i als tribunals de Barcelona.\nEn cas que qualsevol Usuari tingués algun dubte sobre aquestes Condicions legals o qualsevol comentari sobre el portal jamsl.com, si us plau dirigiu-vos a jam4@jamsl.com


Volar damunt de l ' avió - Diari de Girona\nVolar damunt de l ' avió\nLa revista National Geographic planteja en un reportatge quins són els seients més segurs d'una aeronau, per evitar el contagi pel coronavirus. Al marge d'obvietats com la major seguretat relativa dels llocs localitzats al costat de les finestretes, la peça no aporta descobriments importants. De fet, la ubicació més segura per evitar les miasmes del passatge consisteix a volar damunt de l'avió, assegut sobre el fusellatge. Excepte l'opinió en contra de la volàtil OMS, no es coneix ni una sola transmissió del coronavirus a passatgers muntats sobre l'aparell.\nLa por a volar és una de les més efectives, però amb la contraindicació que es dissipava immediatament quan el passatger abandonava l'avió. A la terminal d'arribades, el tremolós nyicris en el seu seient es transformava en Marco Polo. Gràcies al coronavirus, el recel es prolongarà durant setmanes. Per primera vegada, la típica por de volar no es deu al pànic a morir dins sinó fora de l'avió, quan el trajecte ja és només un record. Caldrà modificar els suats missatges dels gurus de cursets per perdre la por a volar, en la línia d'«és més probable contraure el coronavirus durant el vol que no pas que l'aparell s'estavelli, en la proporció de mil a un».\nA falta de decidir si el coronavirus acabarà amb la civilització, en línia amb l'evidència biològica que tota saturació poblacional acaba engolida pels seus residus creixents, queda clar que l'epidèmia ha exterminat l'avorriment de les rutines quotidianes. Cada ésser humà ha reprès la lluita per la supervivència, en termes de l'home prehistòric tenallat per calamitats que era incapaç de prefigurar. És clar que aquesta grandiloqüència del burgès que es confina a domicili amb sabatilles s'afebleix davant la propaganda de salvar la vida rentant-se les mans, equivalent a la ingenuïtat dels qui creuen interceptar el canvi climàtic classificant les escombraries. Una empresa apocalíptica, o els estratagemes d'una excursió de boy scouts?\nLa histèria al voltant del coronavirus no es produeix malgrat que infecta pocs individus, sinó precisament perquè pot contagiar-los tots. Ha devaluat el concepte de refugi, les tècniques pedestres encaminades a esquivar-lo confirmen que no hi ha escapatòria. Mostra una selectivitat escassa, facilitada per la gran quantitat de matèria primera al seu abast. Cada víctima el conduirà inevitablement a noves preses, no tant per la set de coneixements com per les exigències econòmiques. La transmissió aèria del microorganisme és el millor símbol de la malaltia global, de nou l'avió com a emblema de la urgència per circumnavegar el planeta amb destinació al lloc de partida.\nEn una interpretació realitzada des d'una talaia allunyada de la Terra i els seus condicionants, són els humans els que es mouen incessantment per atrapar virus. No es trobaria una altra explicació més convincent a la seva inquietud. La generalització del coronavirus no serveix de consol als que pensen que poden pagar-se la immunitat en sentit estricte. Hi ha l'opció de l'aïllament en una gàbia daurada, però Julian Assange aporta l'últim i dramàtic exemple d'un espècimen occidental enclaustrat, víctima de la privació de l'efervescència permanent.\nEl coronavirus com a càstig, però sense prestar-se a la coartada puritana que s'acarnissa amb els pecadors. Ni tan sols cal el refugi moral dels qui s'alegraven per considerar-se al marge dels hàbits que transmetien la sida. El virus a tothom iguala, l'absència d'un lloc sense risc a la nau espacial planetària ofereix la paràbola més exacta de l'experiència humana compartida.\nEls magnats o lladregots de Silicon Valley s'han embrutit a Occident mentre ells compraven refugis en la geografia suposadament invulnerable de Nova Zelanda. Fins que va arribar el mig centenar d'assassinats de la mesquita de Christchurch, o ara mateix el coronavirus. Els bilionaris sabien que no hi havia escapatòria, però van voler interposar almenys una distància de seguretat que l'epidèmia ha fet caure. Sempre necessitaran servir-se d'altres humans més febles, i propensos per tant al contagi. (No hi ha infeccions neozelandeses a l'hora de redactar aquest article, 22 casos a Austràlia).\nL'absència d'esments a la proliferació de persones en l'abordatge informatiu de l'epidèmia, per estricta obediència als criteris mercantils, no obsta perquè el coronavirus permeti adquirir consciència inaugural de la sobredimensió demogràfica del planeta. La venjança no és un concepte geològic, però sí il·lustratiu. De tot això es desentenen els que no s'alarmaran fins que el primer gos no sigui infectat per un humà.


Finalitza la vacunació massiva a Paiporta\nL’alcaldessa Maribel Albalat ha agraït a tot el personal sanitari destinat al Poliesportiu Municipal de Paiporta el treball realitzat\nEl punt de vacunació massiva habilitat al Poliesportiu Municipal de Paiporta, que ha estat funcionant des del passat 24 de maig, tanca les seues portes.\nLa Conselleria de Sanitat posa fi al procés de vacunació massiva a Paiporta, quatre mesos després que entrara en funcionament, per a iniciar una nova fase i organització de la immunització de la població.\nL’alcaldessa de Paiporta, Maribel Albalat, i el regidor de Benestar Social, Rafa Gadea, han realitzat una visita al Centre de Salut de Paiporta i al seu coordinador, Juan Carlos Beguer, per tal de conèixer de primera mà com s’ha desenvolupat el procés de desmuntatge d’aquest espai i la nova reorganització de la vacunació.\n“A Paiporta acceptàrem el repte d’organització i gestió que suposava habilitar un punt de vacunació massiva i quatre mesos després de l’inici de la seua activitat podem estar molt satisfets i satisfetes de com s’ha desenvolupat el procés i del seu èxit”, ha explicat l’alcaldessa de Paiporta, Maribel Albalat.\nPer la seua banda, el regidor de Benestar Social, Rafa Gadea, ha agraït “al conjunt del personal mèdic i sanitari del centre el gran treball desenvolupat i la seua implicació en la campanya. Esperem no haver de tornar a realitzar vacunacions massives, perquè això voldrà dir que hem superat la pandèmia”.\nL’Ajuntament de Paiporta condicionava aquestes instal·lacions, situades al carrer Literat Azorín, per a facilitar tots els requeriments pertinents per a acollir la vacunació. Així mateix, aquest punt de vacunació massiva ha comptat en tot moment amb el vistiplau de les autoritats sanitàries i les sinergies de treball i col·laboració municipal.\nEl tancament progressiu d’aquests punts de vacunació massiva indica que el procés de vacunació està arribant al final i que estem més a prop d’eixir de la pandèmia. Segons ha explicat el coordinador del Centre, al llarg d'aquests mesos s’ha vacunat a un percentatge molt alt de la població paiportina.\nAlbalat ha agraït en nom de la corporació municipal a tot el personal sanitari del Centre de Salut de Paiporta la tasca que han realitat i que continuen desenvolupant. Ara, la vacunació d’aquelles persones que encara tenen alguna dosi pendent o que no s’han pogut vacunar continuarà al Centre de Salut.\nRespecte a la pròxima campanya de la grip, el coordinador del Centre de Salut de Paiporta ha informat que donarà inici entre finals d’octubre i principis de novembre. Al llarg de les pròximes setmanes es proporcionarà informació més detallada.


Bellesa: Aquesta primavera serà hiperfemenina – FÒRUM.ad\nBellesa: Aquesta primavera serà hiperfemenina\nel: 30/03/12 8:00\nLes tendències de maquillatge d’aquesta primavera són exageradament femenines si tenim en compte els looks de les models en les passarel”les de moda primavera-estiu 2012.\nDes de rostres innocents a una elegància natural, el denominador comú és la feminitat. És el que assegura Pat McGraht, Directora Internacional de Disseny Creatiu per a Max Factor que ha participat en més de 25 desfilades d’aquesta temporada.\nCompte amb la dada: qui no hagi vist The Artist ja pot buscar entrada. A més de gaudir amb la pel·lícula descobrirà diverses de les claus dels maquillatges d’aquesta temporada, lunar inclòs.\nUs expliquem pas a pas com aconseguir un parell de looks que us encantaran.\nCom veureu, aquest any les tendències es solapen entre elles i comparteixen trets. La raó és senzilla: per sobre de tot prima la feminitat i que el maquillatge sigui realment afavoridor. Així, les claus són únicament dos: menys maquillatge i escollir entre ressaltar ulls o llavis. Però compte! menys maquillatge no vol dir cares rentades ni looks nus. Al contrari, es tracta de ressaltar el maquillatge en el seu estat més pur. T’ho contem.\n“Aquesta temporada prima el minimalista amb tocs descarats”, afirma Pat per descriure la tendència Bold Minimalism, com a contrapunt als looks de maquillatge excessius vistos en temporades anteriors. “L’essència d’aquesta tendència són els detalls”, assegura. Aquestes idees es materialitzen en la passarel·la a través de lluentons reflectants, llavis en vermell cirera o intenses franges de color a les parpelles. Tot això té un denominador comú: la seva singularitat. “Totes fan focus en una única característica”, afirma la maquilladora, “un traç, un gràfic o una línia”.\nPer tant, adéu al jo no vaig maquillada (bé!). Cal atrevir-se i ressaltar algun dels nostres trets usant de forma impactant la línia i el color. Per tant, també cal escollir: ulls o llavis. “Només un únic i potent element gràfic de destacar a la cara” explica Pat. Encara que no cal maquillar de forma excessiva. Per exemple, en les desfilades de Nina Ricci dels ulls van ser protagonistes amb un maquillatge suau ressaltat per una fina línia negra traçada al llarg de les parpelles superiors i un petit lunar dibuixat prop de l’ull. En el de Louis Vuitton van ser les pestanyes el punt més destacat, amb diverses capes de màscara negra. I en Miu Miu, més atrevida, va ser l’ombra vermella la que va centrar tota l’atenció.\nEn el cas de destacar llavis, els colors han de ser potents, els llavis ben definits i la textura gelatina la tendència més destacable. Els tons cirera són els més adequats.\nUn punt clau són les celles: allargades i gruixudes per crear un efecte de cinema mut, com es va poder veure en la desfilada de Galliano.\nEl plus: Introduir espurnes metàl·liques que destaquin les faccions del rostre i que permeti reduir al mínim el maquillatge. Podem optar per fer servir maquillatge en colors metàl·lics, com traçar una línia en to verd o blau metal·litzat als ulls, o aplicar peces de metall, com lluentons o brillantets.\nCom aconseguir el look\n*Per aconseguir el maquillatge de la foto de la dreta, vist en les desfilades de Christian Dior, primer crea una base de maquillatge que transmeti un aspecte saludable\n*Després s’aplica pólvores soltes en un to bronzejat, estenent sota els pòmuls i cap a la línia dels cabells per marcar ombra i allargar la cara\n*Com a tercer pas, aplica ombra en un to blanc setí a tot el parpella superior, creant una capa consistent de color\n*Traça una fina línia a les parpelles superiors i inferiors amb eye-liner en un to marró\n*Per oferir un magnífic acabat en els ulls, aplicar un toc d’ombra d’efecte fumat en to marró a les pestanyes inferiors, i que calia un petit pinzell d’ombra d’ulls\n*Defineix el perfil dels llavis amb llapis en vermell passió i, posteriorment, omple amb una barra de llavis vermell passió per donar consistència\n*Finalment, maquilla les ungles amb la laca en el mateix to del vermell de llavis, com perfecta combinació\n(En el look s’han utilitzat productes Max Factor: Ageless Elixir 2 en 1 Foundation + Serum, ombra Max Colour Effect en to White Satin, Liquid Effect Pencil en to Brown Blaze, Smoky Eyeshadow Effect en to Brown Haze, Colour Elixir Lip Liner en to Xarxa Rush, Colour Elixir Lipstick en to Ruby Tuesday i Max Effect Mini Nail Polish en to Ruby Tuesday).\nL’època de les pel•lícules mudes dels anys 20, el chic parisenc dels 50 i el glamour dels 70 són les fonts d’inspiració de la directora creativa de Max Factor per a aquesta tendència. Tot i que assegura que és només una inspiració i no la idea de “bellesa retro”, ja que ha pres referències històriques per renovar a la seva manera.\nRescatar els llavis vermells utilitzats en èpoques passades i fer-los desitjables és una de les formes d’expressió d’aquesta tendència. Per exemple, per a la desfilada Seventies Parisian d’Anna Sui, basat en el famós Club setembre i en el treball de l’artista Antonio López, Pat va afegir un toc actual als clàssics llavis color cirera dels anys 40 i 70 a través de textures cremoses i siluetes exagerades. Portant encara més lluny la concepció del color vermell, va combinar tons que recorden a fruites del bosc en ulls, pòmuls i llavis, creant un efecte glamurós i modern.\nEn el cas de les desfilades de Dior, com hem vist anteriorment, es va inclinar per la dècada dels 50. Les models van lluir llavis vermells en tres tonalitats duals diferents: vermell / blau, vermell / taronja i vermell / rosa. En la desfilada de Loewe es van veure uns llavis brillants en color cirera, obtenint una textura molt interessant i donant així, un toc renovat al look.\n*Per aconseguir un cutis perfecte s’aplica una base de maquillatge a tot el rostre amb la punta dels dits\n*Per donar a la cara un aspecte saludable, aplica un suau toc de coloret en un to rosat just sota dels pòmuls\n*Després, maquillar amb ombra en color beig perla tota la parpella mòbil i en la cantonada interior de l’ull, així mateix, convé perfilar les pestanyes inferiors amb eye-liner en un to platejat\n*En les pestanyes, aplica diverses capes de màscara negra\n*El toc final del maquillatge d’ulls pot posar-se dibuixant un elegant lunar amb un llapis d’ulls o eye-liner en un to marró fosc\n*El to natural dels llavis cal baixar una mica aplicant uns tocs de corrector. Després, donar un lleuger toc de gloss en rosa pal.\n*Per completar el look, maquilla les ungles amb un esmalt en o to metàl·lic blau o lila gairebé negre\n(En el look s’han utilitzat productes Max Factor: Xperience Weightless Foundation, Flawless Perfection Blush en to Soft Amber, Masterpiece Colour Precision en to Pearl Beix, Liquid Effect Pencil en to Silver Spark, False Lash Effect en to Black, Liquid Effect Pencil a Brown Blaze, Mastertouch Concealer, Gloss Balm Xperience en to Pink Opal, Max Effect Mini Nail Polish en to Meteor Nina).\nEntrada Anterior: Justícia a pèl\nEntrada següent: Tecnologia: Apple ven tres milions del nou iPad en tres dies


Forné nega que la pugna entre Cabanes i Pallarés debiliti el partit\nPrimàries de Liberals\nEl secretari general d'organització de Liberals qualifica les primàries de procés democràtic "sense precedents" en la política andorrana\nGuillem Forné reunit amb una ciutadana.\nActualitzada 20/05/2022 a les 13:19\nEl secretari general d'organització de Liberals, Guillem Forné, ha negat avui al matí que la pugna oberta entre Josep Maria Cabanes i Judith Pallarés per ser el candidat a cap de govern a les properes eleccions general pugui comprometre el futur del partit. Forné ha emmarcat les primàries en un procés "sense precedents" que contribuirà a aprofundir en la "democratització" del partit de la política andorrana en general. L'alt càrrec liberal ha desitjat que tots els afiliats a la formació s'impliquin activament en les primàries.\nA qui representa aquest Sr?\nMarta va dir..Nen! Passa cap al sorral que al pati dels grans t'hi fotràs mal. I deixeu de prendre l'electorat per carallots que no ho som.\nSu comentario aparte de gratuito.. es como si yo le digo que tire para la cocina que en el foro de los hombres se va hacer daño\n#7 Guillem FORNÉ\nEduard López Mirmi va dir..Em sap greu Guillem, però les primàries les carrega el diable, voldria equivocar-me, però "al temps".\nBones Eduard! Ecectivament, sempre comporta cert risc, però em reitero en les decles que he fet aquest matí, unes primàries haurien de ser purament, un procediment democràtic d'un partit, on, en aquest cas, 2 militats han d'exposar la idea de futur que tenen pel partit i els militants votar el que creguin. A partir d'això, si algú, pel motiu que sigui, vol crear divisió i/o confrontament, les seves raons tindrà. Tot i que a mi no m'hi veuran fomentant aquesta “tensió”…\n#6 Guillem FORNÉ\nPeret va dir..Voleu dir Diari que aquest senyor ostenta el càrrec que digueu, al partit?\nDeixeu així veure com de poc professionals sou!!\nSegons diu a la web del partit de secretari general només hi ha un sol carrec i en hi ha un altre de secretari d'organitzacio. Voleu dir que queda be posar-li tants càrrecs?\nEfectivament Peret, vaig deixar de ser Secretari d'Organització amb el canvi d'executiva, deu haver sigut una errata, actualment el càrrec l'ostenta el Josep Fuster, ben vist! ;)\nNo debilita el partit, el destrueix.\nVoleu dir Diari que aquest senyor ostenta el càrrec que digueu, al partit?\nGuillem, des de l'humil i poc representatiu comite local de la Massana us heu carregat el partit liberal, volent tant si com no presentar a la Judith a les primaries, trair al Gallardo. Mirant la vostra i teva evolucio queda tot molt clar: anar amb CC i despres marxar de CC a les generals, anar amb terceravia i marcar de terceravia, anar amb el ps a la massana i despres de perdre plegar amb el ps, anar amb DA per manar, anar amb CC per estar tu al comú, i ara trair Gallardo amb el risc de petar el partit per tenir la Judith a la nacional i de presidenta… no comment! A mi no em demaneu el vot, no m'enganyareu mes.\nNen! Passa cap al sorral que al pati dels grans t'hi fotràs mal. I deixeu de prendre l'electorat per carallots que no ho som.\nEm sap greu Guillem, però les primàries les carrega el diable, voldria equivocar-me, però "al temps".


6a Nit de l'eficiència | Sostenible\n6a Nit de l'eficiència\n6a Nit de l'eficiència en el marc del desè aniversari del Clúster de l'Energia Eficient de Catalunya.\nNetworking, premis, innovació i moltes més sorpreses són les que viurem en l'emblemàtic espai CosmoCaixa, 21 de juny a les 19:30h.\nAbans de l'inici de l'acte, podràs gaudir d'entrada gratuïta al CosmoCaixa així com d'una copa de cava de benvinguda.\nEntre d’altres activitats, es farà l'entrega del Premis EMERGENT. Pots consultar les bases aquí.\nPer finalitzar, us oferim un còctel per tal que puguem compartir una agradable vetllada.\nClúster de l'Energia Eficient de Catalunya.\ninscriu-t'hi a través de la nostra web!


Un allotjament acollidor en una ubicació molt tranquil·la, però amb fàcil accés al centre de la ciutat. Perfecte per a una nit ...... o més ;-)\nAllotjament molt acollidor ... amb molt de gust :-)\nUn entorn acollidor i net en una ubicació agradable ...\nEns vam sentir molt còmodes.\nExcel·lent suport, gran relació qualitat-preu\nGràcies per una càlida benvinguda. Tot va anar bé.\nAllotjament superior amb una amable amfitriona. També va ser agradable i tranquil. Només puc recomanar.\nInge és una amable amfitriona, tot absolutament cap problema i tot correspon a la descripció.\nPreferiré de nou aquest allotjament durant la meva propera estada a Nuremberg.\nL'estació principal de Nuremberg és a 20 minuts a peu. L’allotjament és molt tranquil i és molt recomanable. L’estada va ser molt agradable i nits relaxants.\namunt, tornaré! molt recomanable!\nUn lloc molt agradable, acollidor i net. Molt recomanable!\nTot va ser fantàstic, de nou!\nMolt recomanable, Inge és un amfitrió fantàstic.\nMolt bona comunicació i un apartament molt agradable. El camí cap a la fira és super ràpid i fàcil amb el trànsit. En general, molt recomanable.\nAnja és molt amable. El pis estava net i a la nevera hi havia menjar per esmorzar. Era una plaça d'aparcament gratuït al costat de la casa.\nBella. Feliç de nou\nÉs un lloc fantàstic, molt acollidor. Anja ens va deixar instruccions d'autocontrol que eren molt precises. Lloc molt recomanat\nVam tenir una molt bona escala de nit a Anja allotjament. Només comprengui com funciona el sofà llit.\nEl lloc era com s'esperava. La comunicació era bona. tot estava bé ... gràcies\nVam trobar el lloc d'Anja a un apartament de preu i net, que era fàcil de trobar.


Els patges arriben aquest dijous a Reus per recollir les cartes pels Reis d'Orient\nUn infant reusenc entregant la seva carta als patges reals a la Casa Rull el darrer Nadal.\nEls infants podran entregar la seva llista de desitjos als jardins de la Casa Rull o durant una cercavila itinerant\nActualitzada 29/12/2016 a les 11:35\nEls nens i nenes reusencs ja poden preparar les seves cartes als Reis d’orient per donar-les als seus patges, que aquest dijous 29 de desembre arriben a la ciutat. Els patges reials arribaran a les 18h amb vigues romanes i realitzaran una cercavila que recorrerà els carrers del centre de Reus.\nConcretament entraran pel carrer sant Joan i donaran el Tomb de Ravals fins al carrer de Salvador Espriu, carrer de l’Amargura, avinguda de de la Riba, carrer de President Companys i carrer de Sant Joan fins la plaça del Dr. Sabaté. En aquest indret deixaran els seus cavalls per anar a la Casa Rull, on saludaran als ciutadans des del balcó. A continuació continuaran la cercavila a peu.\nEls infants podran entregar les seves cartes a la Casa Rull o bé durant la cercavila pels carrers del centre. La recollida de cartes al jardí de la Casa Rull es realitzarà el 2, 3 i 4 de gener de 17h a 20h. El 4 de gener també es realitzarà al matí, de les 11 a les 13h. Pel que fa a la cercavila, els nens i nenes podran entregar en mà la llista de tot allò que han demanat als Reis aquest divendres 30 de desembre de 11h a 13h i de 17h a 19h.\nEls patges es podran localitzar a través de l’app de Nadal de ReusCity\nL'aplicació de Nadal de ReusCity permet localitzar els patges i els Reis Mags mentre dura la cercavila pels carrers de la ciutat. Cal tenir l'aplicació descarregada al mòbil i prémer el botó «On són els Reis?». Els esdeveniments itinerants que s’han geolocalitzat són la cercavila dels patges reials aquest dijous, 29 de desembre, la recollida itinerant de cartes, el divendres 30 de desembre i la cavalcada de SSMM els Reis de l'Orient el 5 de gener.\nGairebé el 60% dels espanyols està disposat a i...\nForcadell podrà demanar permisos a partir de ...\nEl Suprem arxiva la causa contra Iglesias pel...\nEl Consorci d'Aigües de Tarragona redueix un ...\nMadrid suspèn 14 dies el subministrament de ...\nL'app Radar Covid detecta gairebé el doble de ...


Així ha sigut l’espectacle d’esta nit, dedicat a València com a ambaixadora de la seda. – Noticies en Valencià de València Castelló i Alacant\nFalles Festes Galeria fotogràfica\nAixí ha sigut l’espectacle d’esta nit, dedicat a València com a ambaixadora de la seda.\n23 septiembre, 2017 vlcseo 445 Views 0 Comments\nUna de les nits més importants en el calendari faller és, sens dubte, la nit en la qual s’elegeix a les 13 xiquetes i senyoretes que formaran la Cort d’Honor de València i entre les quals es troben les Falleres Majors de València, màximes representants de la nostra festa.\nPer a esta ocasió la Fonteta es vesteix de gala, per a rebre una nit plena de il·lusió, nervis i esperança. I per a una gala tan especial, no podria faltar un espectacle que ressaltara els valors de la nostra ciutat.\nPer a l’Elecció 2018, l’espectacle que porta el nom de “Seda” esta inspirat en La ruta de la seda i en ressaltar la importància que va adquirir l’ús de dit material en la ciutat de València a partit del segle XV, el millor abaixador del qual ha sigut el món faller i per damunt de tot, les falleres amb els seus vestits.\n“La major exhibició”, la primera part de l’espectacle representat esta nit, ha centrat la seua atenció en destacar l’acte de l’Ofrena com la major exhibició de seda valenciana que ha existit i que perdura en l’actualitat. Els artistes han fusionat elements del circ amb la presentació de les candidates, vestides amb les seues millors gales. En esta part de l’espectacle, han destacat els colors roig i daurat, que s’han mesclat quan han eixit les candidates a la pista per a mostrar la gran diversitat de colors que existeix en les sedes valencianes.\n“Tot un món” ha sigut la segona part d’esta gala en la qual els assistents han pogut gaudir d’elements acrobàtics conjugats amb l’eixida de les teles de fallera, amb les quals s’han vestit unes precioses imatges d’unes falleres en “miriñaque”.\nPer últim “Seda” ha terminat amb l’actuació “Com art de màgia”. En esta última part de l’espectacle, s’ha representat la creació de la seda natural, des de que el cuc es converteix en papallona. Els artistes han exhibit papallones de totes les classes, amb milers de colors i llums. A la qual cosa s’ha afegit una acròbata que s’ha penjat d’un raïm de globus que han pujat a quasi 12 metres d’altura, per a simular el màgic moment en el que el cuc es converteix en papallona.\nEn resum, un gran espectacle que ha comptat amb 50 artistes entre ballarins i acròbates i que ha sigut realitzat per la companyia de teatre valencià LA FAM i dirigit per dos grans artistes com Esther Navarro i Juan Benavent que han fet gaudir a tots els assistents a esta nit de nervis e emocions trobades.\nFotografies: Armando Romero i Josep V. Zaragoza.\n← Discurs acomiadament Falleres Majors de València 2017\nD.O. Arròs de València torna a organitzar la Festa de la Sega →\nFalleres Majors i president infantil de la Comissió Falla Plaça de la Mercé per a l’exercici 2017-18\n17 junio, 2017 vlcseo 0\nLa Gala Fallera 2018 homenatja a les falleres i els fallers d’Alboraia\n27 febrero, 2018 vlcseo 0\nCandidates Fallera Major de València 2018\n23 septiembre, 2017 vlcseo 0\nDissabte, a les 17.30, la plaça de l’Ajuntament acull l’espectacle The Troupers de la companya Finestra Nou Circ\nRoberto Diz, premie aguja brillante 2017 del Gremio Artesano de Sastres y Modistas CV\nQuè necessites saber sobre l’augment de pit Mamoplastia\nEls fans de Joc de Trons podran gaudir de totes les temporades de la popular sèrie en els televisors Samsung Smart TV\nMetrovalencia ofereix els dies 1 i 3 de setembre serveis mínims del 70% durant els aturs parcials convocats en les línies del tramvia\n1 septiembre, 2017 vlcseo No Comments\nDiscurs acomiadament Falleres Majors de València 2017\nDiscurs acomiadament Falleres Majors de València 2017 Raquel Alario i Clara Mª Parejo Fallers i falleres, bona nit a tots!


NO PUC MÉS, DE DEBÒ QUE ESTIC CANSADA I FASTIGUEJADA\nby dol | gen. 28, 2017\nUn dia, una dona jove es va apropar al seu pare i tristament li va dir:\n– Pare estic tan cansada de tot! tinc molts problemes i em veig molt desanimada, no tinc ganes de viure!!\nLa mort del Pere, la feina, la meva vida personal que és un desastre, ja no puc més, de debò que estic cansada i fastiguejada, què puc fer pare?\nEl seu pare l’hi va dir: “Acompanya’m a la cuina”.\nVa posar a escalfar tres olles amb aigua. Després va posar una pastanaga, un ou i cafè. Al cap d’alguns minuts quan l’aigua ja bullia, va apagar els fogons i li va preguntar a la seva filla:\n– Què ha passat amb el que he posat a l’aigua? Va preguntar-li a la seva filla.\n– Doncs, la pastanaga s’ha cuit, l’ou també, i el cafè s’ha dissolt – va respondre la filla.\n– Així és, – va respondre el pare, – però si ho veiem més profundament ens adonem que la pastanaga, que era tan forta s’ha tornat tova i flexible.\nL’ou que semblava tan fràgil i delicat s’ha tornat dur.\nEls seus aspectes són els mateixos, però interiorment han canviat, cadascun d’ells a la seva manera, sota una mateixa situació: l’aigua bullint.\nEl mateix passa amb les persones: els que semblen forts poden resultar ser els més febles i aquells que semblen més indefensos i delicats es tornen més durs i rígids.\nBé, però i el cafè? – Va preguntar curiosa la filla.\n-Ah!! el cafè és el més interessant. Es va dissoldre completament en l’ambient hostil i va canviar, va fer de l’aigua bullint una beguda deliciosa i aromàtica .\nHi ha persones que a l’entendre que no poden sortir de determinada situació, decideixen canviar-se a si mateixes i convertir-se en una cosa positiva, posant a disposició de la situació el millor de si mateixes i fent d’aquella situació alguna cosa millor. Adaptar-se i acceptar la vida tal com ve, sense oferir resistència, deixar-se portar, sense aferrar-se.\n” Després de passar per una situació difícil, és l’elecció de cadascun de nosaltres en què volem convertir-nos.”\n¿I tu, en què decideixes convertir-te? …


Responem a les necessitats de la nostra comunitat educativa a través d'experiències basades en principis inclusius i cooperatius. El nostre projecte empresarial es desenvolupa en l'àmbit de l'economia social assegurant la sostenibilitat i el desenvolupament actiu dels seus entorns.\nSom una escola democràtica i laica que desenvolupa un model de gestió participativa i compromesa amb una societat més justa. Mitjançant d'una gestió participativa alumnes, pares, professors, etc. formem part activa del projecte d'escola. Escola laica, que educa en valors humanistes i universals, en la pluralitat, en el respecte als drets humans, en l'assumpció de la diferència i de la diversitat i en els valors ètics i no sexistes. Escola compromesa amb els valors democràtics fomenta la participació de les famílies implicant-les en l'objectiu de fer una escola de tots i totes.\nSom una escola cooperativa basada en la cooperació, l'ajuda mútua i el treball en equip. Escuela 2 funciona en regim de cooperativa des de 1983, això suposa la gestió col·lectiva dels seus recursos com a escola, mitjançant la participació igualitària de tots els seus membres, compromesa amb els principis de l'economia social, i amb una implicació de tots i totes en el projecte educatiu. L'escola des de les seues vivències diàries pretén ser l'escenari real, sobre el qual aprenem tots junts a conviure, els mestres i les mestres, els xiquets i les xiquetes, i també les seues famílies, formant una "comunitat educativa” en la qual ens ajudem els uns als altres.\nPer a Escuela 2, el tractament de la diversitat ha sigut un suport teòric i de pràctica educativa molt important al llarg de la nostra trajectòria. Des dels nostres inicis hem escolaritzat a alumnes amb Necessitats Educatives Especials generant-los la necessitat constant de cerca de metodologies i de recursos que ens ajudaren a fer més fàcil i eficaç aquest objectiu. Entenem l'atenció a la diversitat com una cosa consubstancial a la nostra pròpia acció a l'aula. Educar en la diversitat és una actitud i una convicció personal de tot l'equip. La nostra escola acull a tots, des d'una valoració positiva de cada alumne, respectant el dret de cadascun d'ells a tindre igualtat d'oportunitats, independentment del seu origen i història particular.


Publicat per Helena Bonals a diumenge, de novembre 13, 2011\ncantireta 14 de novembre de 2011 a les 0:29\nCom els adjectius donen color als substantius i a la novel·la, el poema, el quadre, la vida.\nHelena Bonals 14 de novembre de 2011 a les 10:19\nEstic d'acord amb tu, cantireta. El teu comentari també omple el quadre.\nJordi Dorca 14 de novembre de 2011 a les 11:30\nEstem d'acord amb els adjectius. I amb els adverbis.\ncantireta 14 de novembre de 2011 a les 11:31\nOi tant, Jordi! ;-)\ncantireta 14 de novembre de 2011 a les 11:32\nEspecíficament necessari, el color en el quadre.\nHelena Bonals 14 de novembre de 2011 a les 11:41\nJordi: la sintaxi és important per comentar un quadre!\ncantireta: per a mi els blocs són el color específicament necessari. Sense ells seria tan avorrida la vida...\nGEMMA 15 de novembre de 2011 a les 8:33\nVeig que podrien destacar-se en colors diferents temàtiques, sorgint del b/n diversos quadres, el que primer se m'ha acudit ha estat ressaltar el color de la naturaresa, el verd i el marró dels arbres; un altre podria ser les persones...\nBon dia de dimarts, Helena.\nHelena Bonals 15 de novembre de 2011 a les 8:50\nTens raó, hauria pogut resaltar altres elements, però els gràfics tindrien més relació amb l'art.\nAudrey 15 de novembre de 2011 a les 21:35\nEls colors aporten llum a aquesta imatge, permeten descobrir una ciutat ben dibuixada, tot i els grisos.\nHelena Bonals 15 de novembre de 2011 a les 21:37\nM'agrada el teu comentari, Audrey.\nBarcelona m'enamora 17 de novembre de 2011 a les 1:15\nOhh no havia vist aquest post i m'encanta! Em sembla que no hi he anat mai a aquesta galeria, gràcies per descobrir-me-la.\nAquest quadre té moltíssima vida, és tan Barcelona...\nHelena Bonals 17 de novembre de 2011 a les 10:01\nBarcelona: no hi pensava, en tu, que t'agradaria!